7 
Gould novissimis demum temporibus in Maderam inportatas esse certum mihi videtur, nam 
ad mollusca, quae aquam dulcem incolunt, insulae illae nullo modo idoneae apparent. 
Bulimus decollatus et ventrosus plerumque in insulas Maderenses introducti 
liabentur, nulla tamen ratione stricta haec conjectura nititur; e contrario quum utraque 
species et in insulis Azoribus et in Canariensibus habitet, et praeterea Bul. decollatus in 
insula Canariensi Fuerteventura in strato calcareo diluviano, 500' supra mare fossilis re- 
periatur, probabilius est, hanc speciem ad Maderae incolas indigenas numerandam esse. 
Generis Testacelli species certe faunae maderensis non propriae sunt, quum 
altera, Test. haliotideus, etiam in Europa meridionali, altera, Tesl. Maugei Fer., in Tene- 
liffa quoque occurrat. 
At genus Vitrina duabus speciebus nonnisi maderensis faunae propriis reprae- 
sentatur, quae, quamvis cum V. Lamarckii Fer., insularum Canariensium indigena, maximam 
habeant affinitatem, tamen certe ab ea diversae sunt et cum illa ad formas africanas se 
inclinant. 
Ex sexaginta duabus generis Helicis speciebus quinque tantum in Europa quo- 
que reperiuntur, quae sunt: Hei. cellaria, crystallina, pisana, pulchella, lenticula. Cur au- 
tem species illas posterioribus demum temporibus huc translatas esse existimetur, causa 
non adest. Hei. lenticulam et pisanam certe indigenas haberi oportet, quum prima in 
strato diluviali Maderae, altera in Portu sancto fossiles reperiantur. Ceterum insulis vici- 
nis et ipsis paucae tantum species cum Madera communes sunt; in Canariensibus enim 
species europaeae supra commemoratae tantum reperiuntur; in Azoribus quamvis minus 
adhuc pervestigatis: Hei. pisana, cellaria, paupercula, membranacea, erubescens. Prae- 
terea in insula San Miguel speciem elegantissimam, cum Hei. erubescente uni eademque 
sectioni attribuendam, reperi, quam nomine Hei. azorica praeditam nuper descripsi.*) 
Plurimae igitur generis Helicis species, de quibus diximus, in Madera tantum reperiuntur; 
quas quimi maxime a ceteris discrepant, sectionibus a me publicatis**) adjungere non 
potui, ex iis potius novas componere coactus fui; hiscis quoque in enumerandis specie- 
bus infra usus sum. 
Helices maderenses in universum consideratae, in duas turmas dividendae sunt, 
scilicet: 
I. Testa umbilicata, depressa, apertura circulari vel marginibus conniventibus, 
epidermide plus minusve granulata vel squamulata. 
Huc pertinent sectiones Tectula, Ochthephila, Actinella, Janulus. 
II. Testa imperforata, tenui, convexa fere globosa. 
cui sectiones Leptaxis et Plebecula adnumerandae sunt. Dum altera haec sectioni 
*) Malak. Zeit. 1862. No. 2. 
**) Albers, die Heliceen nacli natiirlicher Verwandtschaft systematisch geordnet. Berlin 1850. 
